  vk.com ("Сквер им. Фроловой Марии Егоровны") Майя Бывальцева Дэбес черкогуртын Быдӟым Атыкай ожысь ветеранлэсь Мария Егоровна Фроловалэсь нимзэ нулӥсь сквер кылдытӥзы. Со сярысь Дэбес ёрослэн тӧроез Андрей Иванов «ВКонтакте» мерлыко вотэсысь бамаз ивортӥз. « Быдӟым Атыкай ожысь ветарнъёс пӧлысь Дэбес ёросын Мария Егоровна гинэ кылемын на. <…> Милям одноужмы со кӧшкемыт оже пыриськемъёс но ветеранъёс, вормон понна фронт мышкын ужамъёс сярысь тодонлыкез утён » Андрей Иванов, Дэбес ёрослэн тӧроез Солэн кылъёсызъя сквер кылдытон пумысен кичӧлтонэн Литовской но Советской ульчаосын улӥсьёс потӥзы. Писпуосты со ульчаос вискысь пролкаын мерттӥзы, ужрадэ ачиз Мария Егоровна но пыриськиз. Туспуктэм: vk.com ("Сквер им. Фроловой Марии Егоровны") Тодэ вайытом, 2022-тӥ арын 20-тӥ оштолэзе Мария Фролова 100 арес тырмонзэ пусйиз. Тегъёс: Удмуртия Дэбес ветеранъёс писпуос тодынвозён буреваён  